b'\n_START_ARTICLE_\nRusko-gruzijska vojna\n_START_SECTION_\nPredhodno dogajanje\n_START_PARAGRAPH_\nPrihajajo\xc4\x8di razpad Sovjetske zveze v za\xc4\x8detku leta 1991 je povzro\xc4\x8dil nastanek \xc5\xa1tevilnih osamosvojitvenih gibanj in posledi\xc4\x8dno nove dr\xc5\xbeave. Z novim stanjem pa se \xc5\xa1tevilni, predvsem manj\xc5\xa1ine, niso strinjali saj so izgubili \xc5\xa1tevilne pravice in postali zatirani v novonastalih dr\xc5\xbeavah. To je pri\xc5\xa1lo najbolj do izraza na Kavkazu, ki so ga v pred in postsovjetskem \xc4\x8dasu zaznamovale \xc5\xa1tevilne krvave vojne. Novonastala Gruzija ni bila nobena izjema. Prvi spopadi so se tam za\xc4\x8deli \xc5\xbee januarja 1991, ko so \xc5\xbeelele gruzijske varnostne sile uni\xc4\x8diti severno osetijsko separatisti\xc4\x8dno gibanje. Za majhno gruzijsko vojsko je bila vojna te\xc5\xbeka preizku\xc5\xa1nja saj so Severni Osetiji pomagale nekdanje sovjetske enote, ki so kasneje pre\xc5\xa1le pod nadzor Ruske federacije. Enoletni spopadi so imeli za posledici 2.000 mrtvih iz domov je bilo pregnanih ve\xc4\x8d kot 100.000 ljudi na obeh straneh, pri\xc5\xa1lo pa je tudi do pobojev civilnega prebivalstva, ki sta ga izvajali obe strani vpleteni v vojno. Isto\xc4\x8dasno se je Gruzija zapletla tudi v spopad z Abhazijo, tudi ta vojna ni bila ni\xc4\x8d manj krvava saj sta imeli obe strani skupaj ve\xc4\x8d kot 40.000 mrtvih ranjenih in pogre\xc5\xa1anih. Tudi v tej vojni so se dogajali \xc5\xa1tevilni zlo\xc4\x8dini nad civilni prebivalstvom. Vojna med Gruzijo in Severno Osetijo se je kon\xc4\x8dala 24. junija 1992 s podpisom mirovnega sporazuma v So\xc4\x8diju, vojna med Gruzijo in Abhazijo pas se je kon\xc4\x8dala leto pozneje s premirjem podpisanim 27. julija 1993 prav tako v So\xc4\x8diju. Po dogovoru so na sporna ozemlja pri\xc5\xa1li mirovniki in opazovalne skupine, ki so nadzirale izvajanje ukrepov dolo\xc4\x8denih iz mirovnega sporazuma._NEWLINE_Stvari so do leta 2003 ostale prakti\xc4\x8dno nespremenjene, dokler v Gruziji ni s t. i. revolucijo vrtnic na oblast pri\xc5\xa1el Miheil Saaka\xc5\xa1vili. Njegova proameri\xc5\xa1ko usmerjena politika, katere kon\xc4\x8dni cilj je bil vstop Gruzije v NATO, je postala trn v peti Rusije, saj je ta celoten Kavkaz smatrala kot svoje interesno obmo\xc4\x8dje. V letih, ki so sledila, so se odnosi med Gruzijo in Rusijo za\xc4\x8deli vedno bolj ohlajati. To se je za\xc4\x8delo kazati tudi na voja\xc5\xa1kem podro\xc4\x8dju, saj se je za\xc4\x8dela gruzijska vojska izdatno oboro\xc5\xbeevati. Poleg vstopa Gruzije v NATO je bil cilj Saaka\xc5\xa1vilija tudi priklju\xc4\x8ditev Ju\xc5\xbene Osetije in Abhazije k mati\xc4\x8dni Gruziji. Sprva so sprte strani \xc5\xbeelele nesporazume re\xc5\xa1iti po diplomatski, vendar so bile zamere in nasprotja prevelika, zato sta se dr\xc5\xbeavi leta 2008 zna\xc5\xa1li na robu vojne._NEWLINE_Kriza se je za\xc4\x8dela, ko je gruzijska vojska za\xc4\x8dela ob meji z Ju\xc5\xbeno Osetijo in Abhazijo name\xc5\xa1\xc4\x8dati dodatne voja\xc5\xa1ke enote. Rusi so na to odgovori s pove\xc4\x8danjem \xc5\xa1tevila mirovnikov. Sredi aprila 2008 so Rusi nad Abhazijo sestrelili brezpilotno gruzijsko letalo s \xc4\x8dimer so se napetosti med dr\xc5\xbeavama \xc5\xa1e dodatno pove\xc4\x8dale, Gruzija je na to odgovorila s pove\xc4\x8danjem \xc5\xa1tevila vojakov na meji z Abhazijo in Ju\xc5\xbeno Osetijo. Napetosti so se kazala tudi s \xc5\xa1tevilnimi voja\xc5\xa1kimi vajami, ki sta jih ob meji izvajali ob strani. Do prvih obmejnih spopadov je pri\xc5\xa1lo v jutranjih urah iz 14. na 15. junij, ko je gruzijska vojska za\xc4\x8dela obstreljevati vasi v Ju\xc5\xbeni Osetiji. V napadih sta umrla dva civilista ve\xc4\x8d pa je bilo ranjenih. S tem napadom se je za\xc4\x8dne spirala nasilja, ki na koncu pripelje do vojne. V naslednjem mesecu je na spornih ozemljih pri\xc5\xa1lo do \xc5\xa1tevilnih krvavih incidentov. Obe strani sta za nasilje obto\xc5\xbeevale eno druga. 3. avgusta je rusko zunanje ministrstvo objavilo, da bo v Ju\xc5\xbeni Osetiji v kratkem pri\xc5\xa1li do voja\xc5\xa1kega spopada zaradi te izjave so za\xc4\x8deli ljudje mno\xc5\xbei\xc4\x8dno zapu\xc5\xa1\xc4\x8dati svoje domove. Kmalu za tem v javnost pridejo podatki, da so incidenti in spopadi dobri zre\xc5\xbeirani z namenom, da bi si Gruzija prisvojila Ju\xc5\xbeno Osetijo. Da se Gruzija pripravlja na napad pri\xc4\x8dajo tudi \xc5\xa1tevilne evakuacije gruzijskega prebivalstva iz Ju\xc5\xbene Osetije tri dni pred glavnim spopadom. Zadnji dan, pred vojno 7. avgusta, zaznamujejo \xc5\xa1tevilni incidenti, obstreljevanja in spopadi. Tega dne ima tudi Saaka\xc5\xa1vili televizijski govor v katerem pojasni, da se bo zavzemal za mirno re\xc5\xa1itev spora, malokdo pa se je zavedal, da je to le uvod v vojno katere namen je bil enkrat za vselej pokoriti separatisti\xc4\x8dno Ju\xc5\xbeno Osetijo.\n_START_SECTION_\nJu\xc5\xbena Osetija\n_START_PARAGRAPH_\nVojna se je uradno za\xc4\x8dela 7. avgusta ob 22:30 z gruzijskim topni\xc5\xa1kim napadom na ju\xc5\xbeno osetijske vasi. Temu je v zgodnjih jutranjih urah 8. avgusta sledil \xc5\xa1e napad enot gruzijske vojske, katerih glavni cilj je bilo mesto Chinvali. Gruzijska vojska je mesto obkolila in ga za\xc4\x8dela bombardirati z letali in topni\xc5\xa1tvom, hkrati pa so za\xc4\x8dele v predmestje prodirati prve enote gruzijske vojske. V predmestjih so se za\xc4\x8deli prvi ostri spopadi, ki pa so se nato za\xc4\x8deli seliti proti centru mesta. V spopade so se vme\xc5\xa1ali ruski mirovniki, ki so se postavili na stran milice Ju\xc5\xbene Osetije. \xc5\xa0tevilo \xc5\xbertev je za\xc4\x8delo na vseh straneh nara\xc5\xa1\xc4\x8dati, med spopadi ni bilo prizane\xc5\xa1eno niti civilistom in civilnim objektom, kot so bolnice, \xc5\xa1ole, in stanovanjske zgradbe. Ker je bilo videti, da bo center mesta kmalu padel v gruzijske roke, so Rusi na pomo\xc4\x8d svojim enotam poslali letalstvo, ki je napadlo gruzijske voja\xc5\xa1ke polo\xc5\xbeaje in oklepne kolone. Na severu mesta pa so se \xc5\xbee za\xc4\x8dele zbirati enote redne ruske vojske, ki so tja prispele skozi cestni tunel Roki. Ta tunel je med rusko-gruzijsko vojno odigral klju\xc4\x8dno vlogo saj je predstavljal edino vez med Rusijo in Ju\xc5\xbeno Osetijo. Od tunela je nato proti Chinvaliju vodila strate\xc5\xa1ko pomembna cesta \xc4\x8dez most Gupta. Na prvi dan vojne bi morala gruzijska vojska most uni\xc4\x8diti vendar se ji to ni posre\xc4\x8dilo zato so imele ruske sile neoviran dostop do Chinvalija. Proti koncu prvega dneva vojna je tako ruska vojska \xc5\xbee dosegla premo\xc4\x8d in za\xc4\x8dela odbijati vse gruzijske napade. Kot izredno uspe\xc5\xa1ni so se izkazali tudi napadi osetijskih odporni\xc5\xa1kih skupin in milic, ki so iz zasede napadale gruzijske oklepne kolone._NEWLINE_Ker so Rusi zaradi slabih cestnih komunikacij in neprestanih napadov gruzijskih posebnih enot s te\xc5\xbeavo preme\xc5\xa1\xc4\x8dali svoje enote v Ju\xc5\xbeno Osetijo je to rusko te\xc5\xbeavo izkoristila gruzijska vojska. Tako je drugi dan vojne v okolici Chinvalija izvedla ve\xc4\x8d ofenziv, ki pa so vse zaradi mo\xc4\x8dne ruske obrambe in velikih izgub na gruzijski strani propadle. Pri\xc5\xa1lo je tudi do nekaj tankovskih spopadov gruzijski protiletalski obrambi pa je med spopadi nad Gruzijo in Severno Osetijo uspelo sestreliti ve\xc4\x8dje \xc5\xa1tevilo ruskih letal zaradi \xc4\x8desar so morali Rusi za\xc4\x8dasno prekiniti bojne poleten nad Gruzijo. Nekoliko ve\xc4\x8d sre\xc4\x8de v bojih je imela gruzijska vojska le v Chinvaliju, ki ga je skoraj v celoti zasedla vendar ne za dolgo. Tretji dan vojne so Rusi z novimi okrepitvami in pomo\xc4\x8djo osetijske milice ponovno zasedli mesto, tako, da se je morala gruzijska vojska umakniti ju\xc5\xbeno od mesta. Zaradi vse ve\xc4\x8djega ruskega pritiska pa se je gruzijska vojska morala umakniti tudi iz drugih predelov Ju\xc5\xbene Osetije. Njeno stanje se je iz ure v uro slab\xc5\xa1alo rusko letalstvo je skoraj popolnoma uni\xc4\x8dilo gruzijsko topni\xc5\xa1tvo tako, vojska je tako ostala brez kritja. Odsotnost nasprotnikovega topni\xc5\xa1tva pa so izkoristili Rusi in izvedli ve\xc4\x8d napadov na celotni fronti. Gruzijski vojski tako ni ostalo drugega kot, da se se umakne iz celotne Ju\xc5\xbene Osetije in vzpostavi novo obrambno \xc4\x8drto na njenih mejah._NEWLINE_Vojska Gruzije se je po izgubljeni bitki za Osetijo umaknila v mesto Gori. Mesto le\xc5\xbei nekaj deset kilometrov ju\xc5\xbeno od meje z Ju\xc5\xbeno Osetijo. Gori je od za\xc4\x8detka konflikta predstavljal glavno logisti\xc4\x8dno bazo gruzijske vojske za izvajanje operacij v Osetiji zato je bil \xc5\xbee ve\xc4\x8d dni izpostavljen nenehnim ruskim letalskim napadom. \xc5\xa0e isti dan umika je v javnost pri\xc5\xa1el podatek, da se ruska vojska ne bo ustavil na meji ampak bo napredovala v Gori ter nato proti Tbilisiju, glavnemu mestu Gruzije. V mestu Gori je medtem izbruhnila panika, ljudje so mno\xc5\xbei\xc4\x8dno za\xc4\x8deli zapu\xc5\xa1\xc4\x8dati svoje domove, na odhod se je za\xc4\x8dela pripravljati tudi gruzijska vojska. Ruski napad se je za\xc4\x8del v jutranjih ura 11. avgusta z mo\xc4\x8dnimi letalskimi in topni\xc5\xa1kimi napadi. Obstreljevanje je bilo tako intenzivno, da so za\xc4\x8deli gruzijski vojaki v paniki zapu\xc5\xa1\xc4\x8dati obrambne polo\xc5\xbeaje in be\xc5\xbeati v zaledje. Ker je bilo videti, da bodo Rusi gro\xc5\xbenje uresni\xc4\x8dili je bil gruzijskim enotam v Goriju izdan ukaz za umik proti Tibilisiju kjer naj bi vzpostavili obrambo mesta. Umik se je za\xc4\x8del naslednji dan 12. avgusta in se kmalu spremenil v pa ni\xc4\x8dni beg, vsaka enota se je umikala zase brez kakr\xc5\xa1nega koli reda in prednosti zato je prihajalo do zastojev in nesre\xc4\x8d. Umikajo\xc4\x8da se gruzijska vojske je za seboj pustila ogromno voja\xc5\xa1ke opreme, ki se je kasneje izkazalo, da je ameri\xc5\xa1kega oz. zahodnega izvora. Rusi so v mesto vstopili 13. avgusta skoraj brez bojev tam ostali dva dni ter nato pot nadaljevali proti Tbilisiju. Medtem so v mestu uni\xc4\x8dili ali odpeljali vso zase\xc5\xbeeno voja\xc5\xa1ko opremo. Rusko napredovanje proti Tbilisiju je potekalo bolj ali manj brez te\xc5\xbeav mestu so se pribli\xc5\xbeali na 55 km njihovo napredovanje se je ustavilo na strate\xc5\xa1ko pomembnem kri\xc5\xbei\xc5\xa1\xc4\x8du v kraju Igoeti na ukaz poveljnika ruske vojske v Gruziji._NEWLINE_Na prvi dan vojne se je pod ruskimi letalskimi napadi zna\xc5\xa1lo tudi glavno mesto Gruzije, Tbilisi. Tar\xc4\x8de napada so postala voja\xc5\xa1ka poslopja in voja\xc5\xa1ka letali\xc5\xa1\xc4\x8da, med njimi pa sta se zna\xc5\xa1li tudi mednarodno letali\xc5\xa1\xc4\x8de v Tbilisiju in tovarna letal.\n_START_SECTION_\nAbhazija\n_START_PARAGRAPH_\nZa razliko od Ju\xc5\xbene Osetije Abhazija tistega 7. avgusta ni bila tar\xc4\x8da gruzijskega napada. Vojna se je v Abhaziji za\xc4\x8dela \xc5\xa1ele s prihodom ruske mornarice 10. avgusta. Rusi so nameravali Abhazijo uporabiti kot izhodi\xc5\xa1\xc4\x8dno to\xc4\x8dko za napad na Gruzijo s \xc4\x8dimer bi razbremenili ruske enote v Severni Osetiji, ki so se sre\xc4\x8devale s \xc5\xa1tevilnimi logisti\xc4\x8dnimi te\xc5\xbeavami pri prehodu gorovja Kavkaz. Desetega avgusta se je tako na abhazijski obali pod okriljem ruske \xc4\x8drnomorske flote izkrcalo okoli 9.000 ruskih vojakov katerim pa se je kasneje pridru\xc5\xbeilo \xc5\xa1e okoli 5.000 vojakov pravkar mobilizirane abhazijske vojske. Gruzijska vojska je na rusko izkrcanje reagirala tako da je proti ruskemu ladjevju poslala ve\xc4\x8d patruljnih ladij in raketnih topnja\xc4\x8d. Do spopada je pri\xc5\xa1lo v no\xc4\x8di iz 9. na 10. avgust, \xc4\x8deprav ni to\xc4\x8dnih podatkov naj bi v kratkotrajnem spopadu gruzijska mornarica izgubila eno patruljno ladjo medtem ko je ruska mornarica spopad prestala brez \xc5\xa1kode._NEWLINE_Rusko napredovanje skozi Abhazijo je bilo hitro saj so prebivalci podpirali rusko vojsko,tako da so, 11. avgusta, ruski padalci \xc5\xbee za\xc4\x8deli izvajati bojne operacije na gruzijsko-abhazijski meji. Ker je bila gruzijska vojska prezaposlena z boji v Ju\xc5\xbeni Osetiji je ruska vojska pri svojem napredovanju naletela na minimalen odpor gruzijske vojske, do 12. avgusta so ruski tanki \xc5\xbee pri\xc5\xa1li v glavno gruzijsko pristani\xc5\xa1\xc4\x8de Poti in ga obkolili na vzhodu pa so dosegli mesto Senaki kjer se je njihovo napredovanje ustavilo. Med boji je rusko letalstvo sestrelilo dva gruzijska helikopterja ter popolnoma uni\xc4\x8dilo voja\xc5\xa1ko bazo pri Sanaki. V pristani\xc5\xa1\xc4\x8du Poti pa je ruska vojska razstrelila ve\xc4\x8d gruzijskih voja\xc5\xa1kih ladij, ki jim ni uspelo pobegniti v Batumi. Razsulo gruzijske vojske je izkoristila vojska Abhazije in na severu Abhazije napadla obmo\xc4\x8dje Kodori kjer so ve\xc4\x8dinoma \xc5\xbeiveli Gruzijci. Boji so ponehali 13. avgusta ko je ve\xc4\x8dina vojakov in gruzijskih civilistov zapustila to obmo\xc4\x8dje.\n_START_SECTION_\nKonec vojne in njene posledice\n_START_PARAGRAPH_\nVojna v Ju\xc5\xbeni Osetiji je \xc5\xa1okirala svet s tem, da je zasen\xc4\x8dila otvoritveno slovesnost 29. olimpijskih iger v Pekingu. Poleg svetovne javnosti je \xc5\xa1okirala tudi politi\xc4\x8dno, predvsem zunanjo politiko ZDA in Evropske unije, zaradi \xc4\x8desar so se za\xc4\x8dele hitro iskati re\xc5\xa1itve za kon\xc4\x8danje konflikta. Prva pogajanja o prekinitvi sovra\xc5\xbenosti so se za\xc4\x8dela 10. avgusta, ta niso obrodila sadov, so pa Rusi naznanili, da se bodo za\xc4\x8deli pogajati, ko bodo kon\xc4\x8dali vse voja\xc5\xa1ke operacije, ki so jih imeli v na\xc4\x8drtu. Ruska vojska je prenehala z voja\xc5\xa1kimi operacijami 12. avgusta. Tega dne je ruski predsednik Dimitrij Medvedjev izjavil, da je ruska vojska izpolnila vse glavne cilje za vzpostavitev miru in za\xc5\xa1\xc4\x8diti civilnega prebivalstva ter da je bil agresor ustrezno kaznovan in da je utrpel velike izgube. \xc5\xa0e isti dan je Medvedjev ob navzo\xc4\x8dnosti francoskega predsednika Nicolasa Sarkozyja sprejel mirovni na\xc4\x8drt, ki sta ga predlagala Evropska unija in ZDA, nekoliko kasneje istega dne je mirovni na\xc4\x8drt sprejela tudi Gruzija. Da dni kasneje, 14. avgusta sta mirovni na\xc4\x8drt podpisala tudi predsednika Abhazija in Ju\xc5\xbene Osetije s \xc4\x8dimer je bila vojna dokon\xc4\x8dno kon\xc4\x8dana._NEWLINE_Po kon\xc4\x8danih spopadih so se Rusi za\xc4\x8deli umikati iz zasedenih ozemelj, njihov umik je potekal po\xc4\x8dasi in postopoma, zadnje ruske enote so zasedena gruzijska ozemlja zapustila \xc5\xa1ele konec septembra. Med umikom je ob\xc4\x8dasno prihajalo tudi do incidentov posledica katerih so bile tudi smrtne \xc5\xbertve.\n_START_SECTION_\n\xc5\xbdrtve in \xc5\xa1koda\n_START_PARAGRAPH_\nMed vojno in po njej je postalo jasno, da je bil cilj gruzijske ofenzive v Ju\xc5\xbeni Osetiji etni\xc4\x8dno \xc4\x8di\xc5\xa1\xc4\x8denje katerega klavni cilj je bil pregon prebivalcev Ju\xc5\xbene Osetije, ki niso bili gruzijske narodnosti. Po posredovanju ruske vojske so se podobne taktike poslu\xc5\xbeevale tudi osetijske milice, ki so po umiku gruzijske vojske za\xc4\x8dele napadati gruzijska naselja in prebivalce. Med vojno naj bi tako iz Ju\xc5\xbene Osetije v Severno Osetijo pobegnilo okoli 30.000 civilistov, 15.000 Gruzijcev pa je iz Ju\xc5\xbene Osetije pobegnilo v Gruzijo. Med boji je v Ju\xc5\xbeni Osetiji umrlo med 162 in 365 civilistov v Gruziji pa 224, 15 je bilo pogre\xc5\xa1anih 542 pa ranjenih._NEWLINE_Med boji je nastala tudi ogromna materialna \xc5\xa1koda najbolj je bilo po\xc5\xa1kodovano mesto Chinvali, po ocenah naj bi bilo zaradi bojev in bombardiranja po\xc5\xa1kodovanih kar 70% zgradb. Zaradi ma\xc5\xa1\xc4\x8devanja iz ene in drug strani so bile po\xc5\xbegane \xc5\xa1tevilne vasi z ve\xc4\x8dinskim gruzijskim in osetijskim prebivalstvom. Veliko \xc5\xa1kode je nastalo tudi v Gruziji dale\xc4\x8d za frontno \xc4\x8drto. Ruski letalski napada so uni\xc4\x8dili \xc5\xa1tevilna letali\xc5\xa1\xc4\x8da, tovarne in prometno infrastrukturo. Gruzijsko stran je vojna stala 250 milijonov dolarjev. Gruzijska vojska je med spopadi izgubila 5% svojih zmogljivosti izgube so zna\xc5\xa1ale: 40 tankov, 1.728 kosov ro\xc4\x8dnega oro\xc5\xbeja, 9 letal in helikopterjev ter 19 ladij. To\xc4\x8dnih podatkov o ruskih izgubah ni, po razli\xc4\x8dnih ocenah naj bi te zna\xc5\xa1ali okoli 44 milijonov dolarjev, najbolj je zanimiv podatek o ruskih letalskih izgubah. Rusi naj bi nad gruzijskem nebom izgubili kar \xc5\xa1tiri letala kar ka\xc5\xbee na eni strani na izredno mo\xc4\x8d gruzijske protiletalske obrambe in nemo\xc4\x8d uspe\xc5\xa1no obrambe mogo\xc4\x8dnega ruskega letalstva. Petdnevna vojna naj bi Rusijo stala okoli 508 milijonov dolarjev.\n_START_SECTION_\nDogodki po vojni\n_START_PARAGRAPH_\nVojna je imela katastrofalne politi\xc4\x8dne in gospodarske posledice za Gruzijo. Z izgubljeno voja\xc5\xa1ko operacijo v Ju\xc5\xbeni Osetiji je Gruzija dokon\xc4\x8dno izgubila nadzor nad njenim ozemljem s tem pa \xc5\xa1e tisto malo zaupanja med njenimi prebivalci, ki so verjeli v nekak\xc5\xa1no avtonomijo, mir in so\xc5\xbeitje z Gruzijo. \xc5\xa0estindvajsetega avgusta je Rusija priznala Ju\xc5\xbeno Osetijo in Abhazijo kot samostojno dr\xc5\xbeavo dva, 5. septembra je to storila \xc5\xa1e Nikaragva. Do leta 2011 je dr\xc5\xbeavi priznalo \xc5\xbee \xc5\xa1est dr\xc5\xbeav (Rusija, Nikaragva, Venezuela, Nauru, Vanuatu, in Tuvalu)._NEWLINE_Zaradi izgubljene vojne, ozemlja ter gospodarskih sankcij iz strani Rusije je predsednik Gruzije Miheil Saaka\xc5\xa1vili med ljudmi postal izredno nepriljubljen kar je v mesecih in letih po vojni pripeljalo do \xc5\xa1tevilnih nasilnih demonstracij in celo upora v vojski.'